PolyAgent/wiki_georgian_en_parallel_20231101 huggingface dataset:
ბესარიონ ძამუკაშვილი

ბესარიონ ძამუკაშვილი (დ. 11 აგვისტო, 1940, თბილისი — გ. 2011) — ქართველი ინჟინერი.
ბიოგრაფია
1969 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი. 1975 წელს ქალაქი ოდესის სამშენებლო-საინჟინრო ინსტიტუტის ასპირანტურა.
1958 წლიდან დაიწყო შრომითი საქმიანობა. 1961-1966 წლებში მუშობდა თბილისის საქალაქო საბჭოს აღმასკომის საპროექტო-სახარჯთაღრიცხვო ბიუროში ინჟინრად. 1967-1970 წლებში საქართველოს მშენებლობის სამინისტროს N2 სამშენებლო ტრესტის, N5 სამშენებლო სამმართველოში სამუშაოთა მწარმოებლად, საწარმოო-ტექნიკური განყოფილების უფროსად. 1970-1972 წლებში იყო საქართველოს მშენებლობის სამინისტროს სამშენებლო გაერთიანება „მთავართბილმშენის“ საკონტროლო-სარევიზიო სამმართველოს მთავარი სპეციალისტი. 1972-1978 წლებში თბილისის სახალხო კონტროლის საქალაქო კომიტეტის ინსპექტორი. 1978-1984 წლებში მუშაობდა საქართველოს მშენებლობის სამინისტროს N3 სამშენებლო ტრესტის მმართველის მოადგილედ. 1984-1988 წლებში იყო სამშენებლო-სამონტაჟო ტრესტ „კავკასელექტროქსელმშენის“ მთავარი ტექნოლოგი, თბილისის საქალაქო საბჭოს აღმასკომის საყოფაცხოვრებო მომსახურების სამმართველოს უფროსის მოადგილე, თბილისის ზღვის კეთილმოწყობა-განაშენიანების სამმართველოს უფროსი, ელექტრონაგებობათა სამმართველოს უფროსის მოადგილე. 1988-1995 წლებში მუშაობდა საქართველოს სასოფლო მშენებლობის სამინისტროს სპეციალიზებული სამშენებლო ტრესტ „სპეცმშენის“ ექსპერიმენტული ქარხნის გენერალურ დირექტორად. 1995-2000 წლებში სოციალურ-ეკონომიკური ინფორმაციის კომიტეტის თავმჯდომარის მოადგილედ, სს „აისის“ ფირმა „ვირას“ გენერალურ დირექტორად. მონაწილეობდა თვალის რესპუბლიკური კლინიკის, თბილისის N4 მაცივრის, გაჩიანის ხორცკომბინატის, ქიმწმენდის გაერთიანება „თოლიას“, შავი ზღვის ნაპირსამაგრი სამუშაოებისა და საინჟინრო-კომუნიკაციების (ქალაქ ადლერში) მშენებლობასა და საქართველოსა და სომხეთში მიწისძვრით დაზიანებული ობიექტების აღდგენაში.
ჯილდოები
შრომის წითელი დროშის მედალი
შრომის წითელი დროშის ორდენი
ლიტერატურა
საქართველოს არქიტექტორთა და მშენებელთა ენციკლოპედია, თბ., 2017, გვ. 679
რესურსები ინტერნეტში
დაბადებული 11 აგვისტო
დაბადებული 1940
გარდაცვლილი 2011
თბილისში დაბადებულები
ქართველი ინჟინრები
საქართველოს პოლიტექნიკური ინსტიტუტის კურსდამთავრებულები (1969)
შრომის წითელი დროშის ორდენის კავალრები
სოკოლიანე

სოკოლიანე — დასახლება ბულგარეთში. მდებარეობს კირჯალის ოლქში, შედის კირჯალის მუნიციპალიტეტში. მოსახლეობა შეადგენს 261 ადამიანს.
პოლიტიკური სიტუაცია
ადგილობრივ სოკოლიანეს საკმეტოში, რომლის შემადგენლობაშიც შედის სოკოლიანე, კმეტის (უხუცესის) თანამდებობას ასრულებს ჯევჯეტ შერიფ რეჯები (მოძრაობა უფლებებისა და თავისუფლებებისთვის) არჩევნების შედეგების მიხედვით.
მუნიციპალიტეტის კმეტი (მერი) — ჰასან აზისი (მოძრაობა უფლებებისა და თავისუფლებებისთვის) არჩევნების შედეგების მიხედვით.
რუკები
მდგომარეობა bgmaps.com-ის ელექტრონულ რუკაზე
მდგომარეობა emaps.bg-ის ელექტრონულ რუკაზე
მდგომარეობა Google-ის ელექტრონულ რუკაზე
რესურსები ინტერნეტში
მოსახლეობის სტატისტიკა
კირჯალის მუნიციპალიტეტის დასახლებული პუნქტები
ქვლივიძეანთ ციხე

ქვლივიძეანთ ციხე — არქიტექტურული ძეგლი საგარეჯოს ჩრდილო-დასავლეთ ნაწილში, ქვლივიძეების უბანში. განეკუთვნება XVIII საუკუნის II ნახევარს.
კოშკი გეგმით მრგვალია. შემორჩენილია ორსართულნახევრის სიმაღლეზე. შენობა ნაგებია სხვადასხვა ზომის რიყის ქვის სწორხაზოვანი რიგებით. ზოგიერთი ელემენტი კი აგურითაა გამოყვანილი. შესასვლელი მეორე სართულის დონეზეა. კარი გადახურულია შეისრული თაღით, რომელიც მოქცეულია აგურით გამოყვანილ, ოთხკუთხა არეში.
კოშკის პირველი სართული დამხმარეა. იგი ხის კოჭებით თარაზულად იყო გადახურული. მეორე სართული საცხოვრებელია. გადახურულია სხმული, დადაბლებული პროპორციების მქონე, გუმბათოვანი კამარით. შესასვლელის მოპირდაპირედ ბუხარია. მეორე სართული მესამეს კედლის სისქეში მოწყობილი კიბით უკავშირდება. მესამე სართულის შემორჩენილ კედელში ხუთი შეღრმავებაა, რომლებიც ცალმაგი და შეწყვილებული სათოფურებითაა აღჭურვილი.
ლიტერატურა
საგარეჯოს მუნიციპალიტეტის კოშკები
Oecophylla

Oecophylla — ჭიანჭველათა გვარი Formicinae-ს ქვეოჯახიდან, მოიცავენ ხეებზე ბინადრობას შეგუებულ ტროპიკულ და სუბტროპიკულ სახეობებს.
გავრცელება
გავრცელებულია ტროპიკებში და სუბტროპიკებში (პანტროპიკული არეალი): ავსტრალია, აფრიკა, სამხრეთი აზია. არ არსებობენ ევროპაში და ამერიკაში.
სისტემატიკა
გვარი მიეკუთვნება ტრიბა Oecophyllini-ს.
სახეობები
მსოფლიო ფაუნაში არსებობს 2 თანამედროვე სახეობა და არსებობდა 15 გადაშენებული სახეობა (მიოცენი, ეოცენი).
თანამედროვე სახეობები
Oecophylla longinoda — ტროპიკული აფრიკა
Oecophylla smaragdina — ინდოეთის სამხრეთი, სამხრეთ-აღმოსავლეთი აზია, ავსტრალია
გადაშენებული სახეობები
†Oecophylla atavina
†Oecophylla bartoniana
†Oecophylla brischkei
†Oecophylla crassinoda
†Oecophylla eckfeldiana
†Oecophylla grandimandibula
†Oecophylla leakeyi
†Oecophylla longiceps
†Oecophylla megarche
†Oecophylla obesa
†Oecophylla perdita
†Oecophylla praeclara
†Oecophylla sicula
†Oecophylla superba
†Oecophylla undet
†Oecophylla xiejiaheensis
ლიტერატურა
Bolton B. (1992). A new general catalogue of the ants of the world, Harvard University Press, Cambridge, MA.
Hölldober, B. & Wilson, E.O. (1977). Weaver ants — social establishment and maintenance of territory. Science 195: 900—902.
Lioni, A., Sauwens, C., Theraulaz, G. & Deneubourg, J. L. (2001). Chain formation in Oecophylla longinoda. Journal of Insect Behavior 14: 679—696.
რესურსები ინტერნეტში
Weaver Ants - National Geographic, May 2011
AntWeb - Ants of the world
Tree Of Life - Oecophylla
Green tree ants
Ants as friends. Insect Pest Management on Tree Crops with Weaver Ants by Paul Van Mele and Nguyen Thi Thu Cuc
Tree Of Life — Oecophylla
ჭიანჭველა-მქსოველი Alex Wild-ის ფოტო
სქოლიო
ფორმიცინები
ანდორა 1996 წლის ზაფხულის ოლიმპიურ თამაშებზე

ანდორა 1996 წლის ზაფხულის ოლიმპიურ თამაშებზე
ანდორამ ზაფხულის ოლიმპიურ თამაშებზე მეექვსედ 1996 წელს, აშშ-ის ქალაქ ატლანტაში იასპარეზა. ამ თამაშებზე ანდორა წარმოდგენილი იყო 8 სპორტსმენით, თუმცა მიუხედავად ამისა მან ვერცერთი მედლის მოპოვება ვერ შეძლო.
რესურსები ინტერნეტში
ოფიციალური ოლიმპიური ანგარიშები
სპორტული ბმულები
ქვეყნები 1996 წლის ზაფხულის ოლიმპიურ თამაშებზე
ანდორა ზაფხულის ოლიმპიურ თამაშებზე
ევროპის ქვეყნები ზაფხულის ოლიმპიურ თამაშებზე
ამირა (მრავალმნიშვნელოვანი)

ამირა (მრავალმნიშვნელოვანი)
ამირა შეიძლება აღნიშნავდეს:
ამირა — მთავრის შესატყვისი ტიტული აღმოსავლეთის მაჰმადიანურ ქვეყნებში.
ამირა — სოფელი აზერბაიჯანში, გადაბეის რაიონში
მიკოზი

მიკოზი (ბერძ. mykes — სოკო + ბერძ. osis — მდგომარეობა) — საერთო სახელწოდება ადამიანისა და ცხოველის სხვადასხვა დაავადებისა, რომელსაც იწვევს პარაზიტი სოკოები. მიკოზი ვითარდება ნელა, ხშირი რეციდივებით. ზოგჯერ სოკოვან ანთებას თან ახლავს მცირე ანთება, მაგრამ ხშირად ვითარდება ქრონიკული აბსცესები, წყლულები, სიმსივნის მაგვარი გრანულომები, რომლებიც შედგება შემაერთებელი ქსოვილისაგან. მიკოზებს ახასიათებს პროგრესირებადი მიმდინარეობა, რაც ზოგჯერ სიკვდილის მიზეზი ხდება.
სქოლიო
დაავადებები
მიკოლოგია
ცუკური

ცუკური — სოფელი უკრაინაში. მდებარეობს ხერსონის ოლქის კახოვკის რაიონში. 2013 წელს სოფლის მოსახლეობა 818 კაცს შეადგენდა.
რესურსები ინტერნეტში
სოფლის ამინდი
კახოვკის რაიონის სოფლები
კვერცხი (ერთეული)

კვერცხი (ერთეული)
კვერცხი — მასის (წონის) ერთეული XVIII–XIX საუკუნეების საქართველოში. ლიტრის 1/60. კვერცხის მასა ჩვეულებრივ დაკავშირებული იყო ქათმის კვერცხის მასასთან და დაახლოებით 50–60 გ შეადგენდა.ეთნოგრაფიულ ყოფაში შემორჩენილი იყო ბოლო წლებამდე.
ლიტერატურა
მასის საზომი ერთეულები
Quirites

Quirites is the name of Roman citizens in their peacetime functions.
Etymology
Latin Quirītis most likely stems from an earlier *quiri-, although an etymology from *queri- cannot be excluded in view of the sporadic assimilation of *e to an i in the following syllable. Its original meaning remains uncertain. According to linguist Michiel de Vaan, since the quirīs and Quirīnus are connected with Sabellic immigrants into Rome in ancient legends, it may be a loanword. Ancient etymologies derived the term from the Sabine word for "spear", or from the Sabine capitol of Cures, after the Sabine people were assimilated early in Roman history.
The etymology *ko-wir-, then *co-uiri-um, 'assembly of the men', has been proposed by some scholars, although de Vaan notes that it "is not credible phonetically and not very compelling semantically".
Combined in the phrase populus Romanus quirites (or quiritium) it denoted the individual citizen as contrasted with the community. Hence ius quiritium in Roman law is full Roman citizenship. Subsequently the term was applied (sometimes in a deprecatory sense, cf. Tac. Ann. ~. 42) to the Romans in domestic affairs, Romani being reserved for foreign affairs.
The English word cry comes from French crier, itself from Latin quirītāre, meaning 'to raise a plaintive cry, a public outcry'. According to Varro, it originally meant 'to implore the aid of the Quirītes or Roman citizens' (quiritare dicitur is qui Quiritum fidem clamans implorat).
See also
Quirinus
Mars Quirinus
References
Society of ancient Rome
სიხარული (სტადიონი)

სიხარული (სტადიონი)
სიხარული — საფეხბურთო სტადიონი თბილისში. ძირითადად გამოიყენება საფეხბურთო მატჩებისათვის. არის საფეხბურთო კლუბ „ნორჩი დინამოელის“ საშინაო მოედანი. იტევს 2000 მაყურებელს.
რესურსები ინტერნეტში
ახალი სტადიონი თბილისისთვის. იბეჭდება გაზეთ "ლელოში"
Soccerway
სტადიონის ადგილმდებარეობა Google Map-ზე.
საქართველოს საფეხბურთო სტადიონები
კამპესტრი (მინას-ჟერაისი)

კამპესტრი (მინას-ჟერაისი)
კამპესტრი — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 1300 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ პოსუს-დი-კალდასის შემადგენლობაში.
2010 წლის მონაცემებით, მოსახლეობა 20 686 ადამიანს შეადგენდა, მოსახლეობის სიმჭიდროვე 35.8 კმ²-ზე. ფართობი 577 843 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
ალბერ დემანჟონი

ალბერ დემანჟონი (დ. 13 ივნისი 1872, გაიონი — გ. 25 ივლისი 1940, პარიზი) — ფრანგი გეოგრაფი. ადამიანის გეოგრაფიის ფრანგული სკოლის წარმომადგენელი. გეოგრაფიისა და გეოგრაფიული განათლების რეფორმატორი. პარიზისა და ლილის უნივერსიტეტების პროფესორი. „გეოგრაფიული მატიანეს“ ერთ-ერთი რედაქტორი. მისი ძირითადი შრომები მიეძღვნა გეოგრაფიის ზოგად საკითხებს, სასოფლო განსახლებას, საფრანგეთის, დიდი ბრიტანეთის, ბელგიის, ნიდერლანდისა და ლუქსემბურგის ეკონომიკურ გეოგრაფიას. იყო პოლ ვიდალ დე ლა ბლაშის მოწაფე.
სქოლიო
ფრანგი გეოგრაფები
მედინილია (ავილა)

მედინილია (ავილა)
მედინილია — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის ელ-ბარკო-დე-ავილა-პიედრახიტის კომარკის შემადგენლობაში. ფართობი — 23 კმ². მოსახლეობა — 89 კაცი (2022 წ.).
იხილეთ აგრეთვე
ავილის მუნიციპალიტეტები
რესურსები ინტერნეტში
მედინილის მუნიციპალიტეტის ოფიციალური საიტი
სქოლიო
ავილის მუნიციპალიტეტები
ლავრისხევი

ლავრისხევი — სოფელი აღმოსავლეთ საქართველოში, შიდა ქართლის მხარის კასპის მუნიციპალიტეტში, წინარეხის თემში. მდებარეობს თრიალეთის ქედის ჩრდილოეთ კალთაზე. მდინარე ლავრულის (მტკვრის მარჯვენა შენაკადი) მარცხენა მხარეს. ზღვის დონიდან 960 მეტრზე, კასპიდან დაშორებულია 20 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 18 ადამიანი.
ღირსშესანიშნაობა
სოფლის სამხრეთით დაახლოებით 1,5 კილომეტრზე, ტყიან ხეობაში მდებარეობს X საუკუნის I ნახევრის ქართული ხუროთმოძღვრების ძეგლი - გუმბათოვანი ეკლესია.
იხილეთ აგრეთვე
ლავრისხევის მეორე ნამოსახლარი
ლავრისხევის ნამოსახლარი
ლავრისხევის პირველი ნამოსახლარი
ლიტერატურა
მაკალათია ს., კავთურას ხეობა, თბ., 1960
სქოლიო
კასპის მუნიციპალიტეტის სოფლები
მედასავლეთეები

მედასავლეთეები — საზოგადოებრივი მიმდინარეობა რუსეთის იმპერიაში XIX საუკუნის შუა წლებში. მისი წარმომადგენლები იყვნენ პ. ჩაადაევი, ივანე ტურგენევი, პ. ანენკოვი, მ. კატკოვი, ტ. გრანოვსკი, ს. სოლოვიოვი და სხვები. მედასავლეთეები იბრძოდნენ ბატონყმობის გაუქმებისთვის და რუსეთისთვის აუცილებლად მიაჩნდათ განვითარების დასავლეთ-ევროპული გზა.
ლიტერატურა
რუსეთის იმპერიის საზოგადოება
Perfect Symmetry (სიმღერა)

Perfect Symmetry (სიმღერა)
Perfect Symmetry — ინგლისური ალტერნატიულ როკ-ჯგუფ Keane-ის სიმღერა და სინგლი. გამოვიდა 2008 წელს. შეტანილია ალბომში Perfect Symmetry.
რესურსები ინტერნეტში
სინგლების დისკოგრაფია ჯგუფის ოფიციალურ საიტზე
Keane-ის სიმღერები
2008 წლის სიმღერები
2008 წლის სინგლები
WrestleMania

WrestleMania
Wrestlemania — წლის მთავარი შოუ ამერიკულ რესლინგ-პრომოუშენ World Wrestling Entertainment (WWE)-ში. იგი არის ე.წ „pay-per-view“ (PPV) შოუ, რომელიც იმართება წელიწადში ერთხელ მარტში ან აპრილში.
რესლმანიის კონცეფცია შექმნა WWE-ის მფლობელმა ვინს მაკმენმა 1984 წელს. პირველი რესლმანია გაიმართა 1985 წლის 31 მარტს ნიუ-იორკში, არენა მედისონ-სკვერ-გარდენზე. მე-10 და მე-20 საიუბილეო შოუ გაიმართა ამავე არენაზე. მას შემდეგ გაიმართა 34 შოუ, ხოლო უკანასკნელი — 2018 წლის 8 აპრილს, ახალი ორლეანში, ლუიზიანაში. მომდევნო შოუ დაგეგმილია 2019 წლის 7 აპრილს, ნიუ-ჯერსიში. რესლმანიის ტრანსლირება ხორციელდება pay-per-view-ის სისტემით და WWE Network-ის ქსელით და ითვლება ყველაზე წარმატებულ მოვლენად რესლინგის ისტორიაში.
რესლმანიის წარმატებამ დაეხმარა რესლინგის ქცეულიყო პოპ-კულტურის ნაწილი. ისეთი ცნობადი ადამიანები როგორებიც არიან არეთა ფრანკლინი, სინდი ლოპერი, მუჰამედ ალი, მისტერ ტი, ელის კუპერი, პამელა ანდერსონი, მაიკ ტაისონი, დონალდ ტრამპი, ფლოიდ მეივეიზერი, მიკი რურკი, სნუპ დოგი, შონ კომბსი, კიდ როკი, ოზი ოსბორნი და შაკილ ო’ნილი სხვადასხვა დროს მონაწილეობდნენ შოუში.
WrestleMania III, რომელიც ჩატარდა პონტიაკში, მიჩიგანში, 2010 წლამდე იყო ყველაზე მონახულებადი სპორტული მოვლენა მსოფლიოში (დახურულ სივრცეში), რომელსაც დაესწრო 93 173 ადამიანი. რესლმანია არის ყველაზე დიდი და ძველი შოუ მთელი რესლინგის ისტორიაში, რის გამოც მას უწოდებენ „უკვდავ შოუს“. ამ PPV-ს მთავარ ღონისძიებაში (მთავარ მატჩში) მონაწილეობა რესლერისთვის მთელი კარიერის მიღწევაა. ამ შოუს კი წარმოადგენენ ბრენდები „WWE RAW“ და „WWE Smackdown!“.
რესლმანიების ჩატარების თარიღები და ადგილები
საინტერესო ფაქტები
1993 წლიდან დაწყებული, Royal Rumble-ს გამარჯვებული იღებდა სატიტულო მატჩის შანსს წლის მთავარ შოუზე WrestleMania.
ტრამპ პლაზა ატლანტიკ-სიტიში, ნიუ-ჯერსი გახდა ერთადერთი ადგილი, სადაც რესლმანია ორი წელი ზედიზედ ტარდებოდა (რესლმანი IV და რესლმანია V)
რესლმანია 32-ზე დაყენდა ახალი რეკორდი ხალხის დასწრებასთან დაკავშირებით. ოფიციალური წყაროებზე დაყრდნობით, ამ შოუს 101 763 ადამიანი დაესწრო. მაგრამ, ჟურნალისტმა დეივ მელტცერმა განაცხადა, რომ ეს ინფორმაცია არასწორია და სტადიონის პერსონალის ჩათვლით არენაზე 97 769 ადამიანი იმყოფებოდა.
VI და X8 რესლმანიები გაიმართნენ აშშ-ს ფარგლებს გარეთ. ორივე გაიმართა სკაი დომში (როჯერს ცენტრში), ტორონტოში, ონტარიო, კანადა
Undertaker არის ერთადერთი რესლერი დედამიწაზე რომელიც რესლმანიებზე 1991 წლიდან 2016-მდე 24 წელი გამოდიოდა და მისი მატჩების სტატისტიკაა 23-1, რაც თავის მხრივ, კიდევ ერთი რეკორდია.
ლიტერატურა
რესურსები ინტერნეტში
WrestleMania-ს ისტორია
WrestleMania: Happy 25th!
სქოლიო
რესლინგი
რესლმანია
სპორტი
სამხრეთი ტროპიკი

სამხრეთი ტროპიკი ან თხის რქის ტროპიკი — ეკვატორის სამხრეთით 23º 26′ 17″ მდებარე პარალელი (ერთ-ერთი ხუთ ძირითადთაგანი). წარმოადგენს ყველაზე სამხრეთ პარალელს, სადაც მზე შეიძლება იყოს ზენიტში. ჩვეულებრივ ეს მოვლენა ფიქსირდება 22 დეკემბერს და ამ დროს ჩრდილოეთ ნახევარსფეროში არის ყველაზე დიდი ღამე და ყველაზე მოკლე დღე, სამხრეთ ნახევარსფეროში კი პირიქით.
გეოგრაფია
გრინვინჩის მერიდიანიდან აღმოსავლეთის მიმართულებით მოძრაობისას სამხრეთი ტროპიკი კვეთს:
ტროპიკები
de:Wendekreis (Breitenkreis)#Südlicher Wendekreis
შორენა ქურციკიძე

შორენა ქურციკიძე (დ. 2 ნოემბერი, 1966, თბილისი) — ქართველი ეთნოლოგი, ისტორიკოსი, მეცნიერი და პედაგოგი.
1988 წელს დაამთავრა თბილისის სახელმწიფო უნივერსიტეტის ისტორიის ფაკულტეტი, 1992 წელს უცხო ენების ინსტიტუტის სინქრონული თარგმნის კურსები, 2010 წელს ბერკლის უნივერსიტეტის საფინანსო მენეჯმენტის პროგრამა. 1987-1988 წლებში სწავლობდა ინდოეთში, ბომბეის უნივერსიტეტში და კ. რ. კამას სახელობის აღმოსავლეთმცოდნეობის ინსტიტუტში.
ქალაქ ბერკლის კალიფორნიის უნივერსიტეტის ახლო აღმოსავლეთის, ანთროპოლოგიის, სლავური ენებისა და ლიტერატურის დეპარტამენტში დაიწყო ქართული ენის, კულტურისა და ფოლკლორის კურსების კითხვა. 1999-2007 წლებში მუშაობდა ბერკლის უნივერსიტეტის ფიბი ჰერსტის სახელობის ანთროპოლოგიის მუზეუმის საზოგადოებასთან ურთიერთობის განყოფილების თანამშრომლად, სადაც კურირებდა საქართველო-ჩეჩნეთის სასაზღვრო ზონისადმი მიძღვნილ ვიზუალური ანთროპოლოგიის გამოფენას (4 მარტი-1 აგვისტო 2004 წ.). 2007 წლიდან ხელმძღვანელობს ბერკლის უნივერსიტეტის ახლო აღმოსავლეთის დეპარტამენტის ასპირანტურის განყოფილებას.
საკანდიდატო დისერტაციის თემა – „ზოროასტრიზმის გადმონაშთები აღმოსავლეთ საქართველოს მთიელთა ტრადიციულ ყოფასა და კულტურაში“, დაიცვა 1993 წელს.
რესურსები ინტერნეტში
სქოლიო
ქართველი ეთნოლოგები
ქართველი ისტორიკოსები
ქართველი პედაგოგები
თბილისის სახელმწიფო უნივერსიტეტის კურსდამთავრებულები
შ
უილიამ IV

უილიამ IV (დ. 21 აგვისტო, 1765 — გ. 20 ივნისი, 1837) — დიდი ბრიტანეთისა და ირლანდიის გაერთიანებული სამეფოსა და ჰანოვერის მეფე ჰანოვერის დინასტიიდან 1830-1837 წლებში. ჯორჯ III-სა და შარლოტა მეკლენბურგ-შტრელიცელის ვაჟი. იქორწინა 1818 წელს ადელაიდაზე, საქსენ-მენინგენის ჰერცოგის, ჯორჯის ასულზე.
ბიოგრაფია
ბავშვობიდან უილიამს ნავიგაცია იზიდავდა, ამიტომ მშობლებმა იგი საზღვაო განხრით გაუშვეს. მსახურობა უილიამმა 14 წლის ასაკში დაიწყო როგორც მიჩმანმა გემზე „პრინცი ჯორჯი“, ბევრ ბრძოლაში მიიღო მონაწილეობა და სიმამაცე გამოიჩინა. 1785 წელს ლეიტენანტი გახდა, 1786-ში კაპიტანი, ხოლო 1790 წელს კონტრ-ადმირალი. ამით დასრულდა მისი კარიერა ფლოტში. 1789 წელს, როგორც კლარნესის ჰერცოგმა, მან ადგილი დაიკავა ლორდთა პალატაში, მაგრამ მანერებით და ხასიათით იგი მთელი ცხოვრების მანძილზე მეზღვაურად დარჩა.
მეფე ჯორჯი შეშფოთებული იყო შვილის მანერებით და რაღაც პერიოდი გაგზავნილი ჰყავდა ჰანოვერში. თუმცა ამ გადასახლებამ არ გამოასწორა მისი მანერები, მისი თავისუფალი ქცევა და იმის თქვა რასაც ფიქრობდა შოკის მომღვრელი იყო გერმანელი დიდებულებისთვის. პრინცი არც კი ცდილობდა მხარი აება ადგილობრივი საზოგადოებისთვის. ბორდელში მან ვენერიული დაავადება აიკიდა.
ინგლისში 1790 წელს დაბრუნების შემდეგ იგი დაუახლოვდა მსახიობს დოროთი ჯოანს, რომელიც მრავალი წლის მანძილზ მისი უკანონო ცოლი იყო. 1797 წელს მან მამისგან მიიღო მამული ბუშიპარკსი და ენთუზიაზმით შეუდგა ფერმერობას. ამ დროისთვის დოროთის მისგან ორი შვილი ეყოლა. 1807 წელს მათ უკვე 10 შვილი ჰყავდათ. მიუხედავად ამისა, როდესაც დინასიის ინტერესებიდან გამომდინარე უილიამი უნდა დაქორწინებულიყო, დოროთიმ მას თავი დაანება და ფულადი კომპენსაციით დაკმაყოფილდა.
მალე უილიამმა ცოლად 24 წლის ადელაიდა საქსენ-მეინენეინელი მოიყვანა. იგი გამგები და კეთილი ქალი იყო, არ ეჭვიანობდა ქმრის პირველ ოჯახთან, მოაწესრიგა მისი საქმეები, თავს აკავებინებდა ალკოჰოლის უზომოდ გამოყენებისგან და საერთოდ ცდილობდა მეტი კეთილშობილება შემატებინა მისთვის. იმის გამოკლებით, რომ მათ არ ჰყავდათ შვილები, მათი ქორწინება ბედნიერი იყო.
1827 წელს მისმა ძმამ, ჯორჯ IV-მ უილიამს ლორდ-ადმირალის წოდება უბოძა. მაგრამ ამ პოსტზე უილიამმა იჩხუბა პრემიერ-მინისტრთან არტურ ველინგტონთან და მოუწია გადადგომა.
გამეფების შემდეგ, მას არ შეუცვლია ცხოვრების სტილი. იგი ისეთივე უშუალო დარჩა, მიღებებზე ლამაზ ქალებს აქცევდა ყურადღებას, დილაობით ბრაიტონის სანაპიროზე სეირნობდა და გამვლელებს ესაუბრებოდა, ეტლიდან თავს ყოფდა გადასაფურთხებლად. თუმცა უილიამი გამეფდა საკმაოდ რთულ დროს. მთელს ქვეყანაში დაიწყო არჩევნების სისტემის რეფორმის მოთხოვნები, რომელიც უკვე რამდენიმე საუკუნე არ შეცვლილა. ამის შედეგად თემთა პალატის დიდი ნაწილი ირჩეოდა მიყრუებულ ადგილებში, როდესაც დიდ ინდუსტრიულ ცენტრებს არ ჰყავდათ თავისი წარმომადგენლები პარლამენტში. მეფემ მხარი ვიგებს დაუჭირა, რომლებიც რეფორმის მომხრე იყვნენ. 1832 წლის რეფორმის შედეგად 56 „მიყრუებულ ადგილს“ აღარ ჰყავდა დეპუტატი, ხოლო განთავისუფლებული 143 ადგილი ახალმა ოლქებმა დაიკავეს. ეს იყო უილიამის მეფობის უმნიშვნელოვანესი მომენტი.
ლიტერატურა
Рыжов, K. (1999). Энциклопедия - Все монархи мира - Западная Европа. Вече, Москва. ISBN 5-7838-0374-X
გაერთიანებული სამეფოს მონარქები
დაბადებული 21 აგვისტო
დაბადებული 1765
გარდაცვლილი 20 ივნისი
გარდაცვლილი 1837
უკრაინის ქალაქები

უკრაინის ქალაქები
2008 წლის იანვრის მონაცემებით უკრაინაში 458 ქალაქია. პროვინციების ადმინისტრაციული ცენტრები აღნიშნულია მუქი შრიფტით. ქვემოთ მოცემული უკრაინული ქალაქების მოსახლეობა დალაგებულია 2001 წლის აღწერის მიხედვით.
ქალაქები უკრაინაში (მოსახლეობის მიხედვით)
ქალაქის სტატუსი
ქალაქის სტატუსი ნაჩვენებია შემდეგ ცხრილში
რესურსები ინტერნეტში
2001 Ukrainian census, Population Structure
Regions of Ukraine and its composition
World Gazetteer: Cities of Ukraine
A-biz.ru: Zip codes of cities and villages of Ukraine (about 15000 names) (rus. ukr. angl.)
გიორგი შუშანაშვილი

გიორგი შუშანაშვილი (დ. 4 აგვისტო, 1907, თიანეთი ― გ. 1993, თბილისი) — ქართველი ფილოსოფოსი, მეცნიერებათა დოქტორი (1968).
ბიოგრაფია
ქართველი ფილოსოფოსი გიორგი ისაკის ძე შუშანაშვილი დაიბადა 1907 წლის 4 აგვისტოს თიანეთის მაზრის სოფელ თიანეთში. საშუალო განათლების მიღების შემდეგ ეწევა საგანმანათლებლო საქმიანობას. 1931-1936 წლებში სწავლობდა თბილისის სახელმწიფო უნივერსიტეტში ფილოსოფიის სპეციალობაზე. 1937-1938 წლებში მატერიალური მდგომარეობის გამო იგი ვეღარ აგრძელებს სწავლას და ბრუნდება მშობლიურ სოფელში, სადაც საშუალო სკოლაში ასწავლის ისტორიასა და გერმანულ ენას, 1938-1939 წლებში კი თიანეთის რაიონის განათლების განყოფილების გამგეა.
1939 წელს სწავლას აგრძელებს თბილისის სახელმწიფო უნივერსიტეტის ასპირანტურაში, ფილოსოფიის განხრით. 1946 წელს დაიცვა საკანდიდატო დისერტაცია, ამავე წელს იგი მეცნიერებათა აკადემიასთან ახლადჩამოყალიბებული ფილოსოფიის ინსტიტუტის ერთ-ერთი პირველი თანამშრომელია. 1968 წელს დაიცვა სადოქტორო დისერტაცია.
გიორგი შუშანაშვილი გარდაიცვალა 1993 წელს, თბილისში, დაკრძალულია დაბა თიანეთში.
ლიტერატურა
XX საუკუნის ქართული ფილოსოფიის ანთოლოგია. II ტომი, II ნაკვეთი, თბილისი, 2002, გვ. 5.
ქართველი ფილოსოფოსები
დაბადებული 4 აგვისტო
დაბადებული 1907
გარდაცვლილი 1993
თიანეთის მუნიციპალიტეტში დაბადებულები
ვენეციური არსენალი

ვენეციური არსენალი — ნავსადგური და სანაოსნო დეპო ვენეციაში, რომელსაც წამყავნი როლი ეჭირა ვენეციის იმპერიის მშენებლობაში.
ბიზანტიური სტილის კომპლექსი VIII საუკუნით თარიღდება, თუმცა ამჟამინდელი ნაგებობა 1104 წელს უნდა ყოფილიყო დაწყებული, თუმცა ზუსტი თარიღი უცნობია. კომპლექსი არსებობდა XIII საუკუნეში და ნახსენებია დანტეს „ღვთაებრივ კომედიაში“. სახელწოდება სავარაუდოდ არაბულიდან „დარ ალ სინა'ა“ (ნავსადგური) მომდინარეობს და მისი კონცეფციაც ისლამურ-ბიზანტიურ ხასიათს ატარებს.
რესურსები ინტერნეტში
The Venetian Arsenal: The World's First Assembly Line .
Venetian Arsenal - ahead of their time.
The Arsenal.
ვენეცია
100th Window

100th Window — ჯგუფ Massive Attack-ის მეოთხე სტუდიური ალბომი. გამოიცა 2003 წელს. ალბომზე ორიგინალური შემადგენლობიდან მხოლოდ რობერტ დელ ნაია მუშაობდა.
სიმღერების სია
ყველა სიმღერის ავტორები - რობერტ „3D“ დელ ნაია და ნილ დევიჯი, გარდა სიმღერებისა 2, 4 და 6 (დელ ნაია/დევიჯი/ო'კონორი)
ჩარტები
სქოლიო
Massive Attack-ის ალბომები
2003 წლის ალბომები
Virgin Records-ის ალბომები
კოჟევნიკოვო (უსტ-კუბინსკის რაიონი)

კოჟევნიკოვო (უსტ-კუბინსკის რაიონი)
კოჟევნიკოვო — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ნიკოლსკოეს სასოფლო დასახლების შემადგენლობაში, 2002 წლის მონაცემებით სოფელში აღარავინ ცხოვრობდა.
იხილეთ აგრეთვე
უსტ-კუბინსკის რაიონის დასახლებული პუნქტები
უსტ-კუბინსკის რაიონის დასახლებული პუნქტები
ესპანური მასტიფი

ესპანური მასტიფი — ძაღლის ჯიში, რომელიც გამოყვანილია ესპანეთში ანტიკურ ხანაში.
ამ მოდარაჯე მეცხვარე ძაღლის წარმოშობა უცნობია. პირენეის ნახევარკუნძულის სხვა მასტიფების მსგავსად, ისინი, შესაძლოა, 2000 წლის წინ ფინიკიელებთან და ძველ ბერძნებთან ერთად ესპანეთში მოხვედრილი ძაღლების შტამომავლები არიან. ამ ჯიშის ძაღლები პოპულარულები არიან ესპანეთში, სადაც შინაურ ცხოველებს და სახლებს დარაჯობენ. ესპანურიმასტიფი შეუდარებელი მუშა ძაღლია ძაღლების სამყაროში, ეს უძველესი ცხოველი დღემდე იცავს ცხვრებს ისევე, როგორც ამას საუკუნეების წინ აკეთებდა. ესპანელი მეცხვარეების ასოციაციამ აღნიშნა, რომ ეს დიდი ძაღლი სულ მცირე XV საუკუნიდან წარმატებით იცავდა ფარას მგლებისგან.
დღესდღეობით ამ ჯიშის ზოგიერთი წარმომადგენელი სახლში ჰყავთ - ესპანურ მასტიფს არ სჭირდება დამატებითი ფიზიკური დატვირთვა და შეიძლება მისი საყელურით გასეირნება, თუმცა დიდი ზომები ხელს უშლის პოპულარული კომპანიონი გახდეს. ესპანური მასტიფი ჭკვიანი და დამჯერი მოდარაჯეა, თუმცა ზოგჯერ იკბინება და სხვა ძაღლების მიმართ აგრესიულია. კარგად იტანს სიცივეს, ვერ ეგუება ქალაქის პირობებში ცხოვრებას. აქვს თხელი, ხშირი, რბილი ბალანი, რომლის შეფერილობა შეიძლება იყოს ხორბლისფერი, ჟღალი, შავლაქებიანი, ზონარული-ნაცრისფერი, ვეფხვისებრი.
რესურსები ინტერნეტში
ესპანური მასტიფი
მეცხვარე და მოდარაჯე ძაღლები
ესპანური წარმოშობის ძაღლის ჯიშები
მოლოსერები